बोले- शाइस्ता की तलाश में प्रयाग बॉर्डर पर पुलिस अलर्ट; 72 दिन में 4 राज्यों में छापेमारी
Amitabh Yash said - Prayagraj police came very close to Shaista... will be caught soon; Praised the team that killed Dujana अनिल दुजाना 10 अप्रैल को तिहाड़ जेल से जमानत पर छूटा था। जेल से छूटते ही उनसे उसके खिलाफ गवाही देने वाले लोगों को धमकाना शुरू कर दिया था।  दुजाना बीते 21 साल से अपराध जगत में एक खौफनाक नाम था।
उमेश पाल के मर्डर में शामिल शाइस्ता परवीन समेत 4 अरोपी अब तक पुलिस के हाथ नहीं लगे हैं। गुड्डू की लोकेशन 8 राज्यों में जरूर मिली, लेकिन उस तक STF पहुंच नहीं पाई। हत्याकांड के 72 दिन बाद भी ये आरोपी कैसे STF को चकमा दे रहे हैं? गुड्डू-शाइस्ता को दबोचने के लिए पुलिस का अगला प्लान क्या है? इन सवालों का जवाब जानने के लिए भास्कर टीम यूपी STF के हेड क्वार्टर पहुंची।
हमने उमेश हत्याकांड में फरार शाइस्ता समेत 4 आरोपियों और गैंगस्टर अनिल दुजाना के एनकाउंटर पर ADG/STF अमिताभ यश से बातचीत की। एनकाउंटर पर दुजाना के बड़े भाई ओम प्रकाश के सवाल को बेतुका बताते हुए STF प्रमुख ने कहा कि गैंगस्टर खुद वकील के जरिए जमानत पर जेल से बाहर आया था। हम किसी का कान पकड़कर उसे जेल से बाहर नहीं ला सकते।
शूटआउट में शामिल 6 आरोपी मारे गए, 4 फरार
उमेश पाल की पत्नी जया पाल की शिकायत पर अतीक, उसका भाई अशरफ, पत्नी शाइस्ता, बेटे असद, शूटर अरमान, गुलाम मोहम्मद, गुड्डू मुस्लिम, शूटर साबिर और उस्मान पर केस दर्ज किया गया। उमेश पाल हत्याकांड में शामिल 6 आरोपी (अतीक, अशरफ, अरबाज, असद,गुलाम मोहम्मद और उस्मान) मारे जा चुके हैं। जबकि अतीक की पत्नी शाइस्ता, गुड्डू मुस्लिम, साबिर और अरमान फरार हैं।
उमेश पाल की हत्या के मामले में माफिया अतीक अहमद की पत्नी शाइस्ता परवीन भी पुलिस के निशाने पर है। पुलिस ने शाइस्ता पर 50 हजार का इनाम भी घोषित किया है। शाइस्ता पर आरोप है कि उसने उमेश पाल की हत्या से पहले न सिर्फ एक-एक शूटरों से बात की, बल्कि उन्हें इस घटना को अंजाम देने के लिए रुपए भी दिए।
पुलिस का आरोप है कि शाइस्ता ने ही वारदात को अंजाम देने के बाद कैसे भागना है? कहां छिपना है? एक-एक बात गैंग के मेंबर्स को बताई। पुलिस से बचने के लिए उसने ही बेटे असद से शूटरों के लिए 16 मोबाइल फोन और 16 सिम कार्ड खरीदवाए थे। फिर शूटरों तक इन्हें पहुंचाया था।
शाइस्ता पर लेटेस्ट अपडेट: 
हत्याकांड के 72 दिन बाद यूपी STF शाइस्ता से कितना करीब है? हमारे इस सवाल पर STF प्रमुख अमिताभ यश ने बताया, "शाइस्ता की तलाश में प्रयागराज पुलिस लगातार कछार इलाके में दबिश दे रही है। यहां तक कि प्रयाग के आस-पास इलाकों में उसे ढूंढने के लिए फोर्स बढ़ाई गई है। उम्मीद है कि जल्द ही शाइस्ता गिरफ्त में होगी।"
शाइस्ता की तलाश में अब तक 4 राज्यों में छापेमारी की गई है। यूपी के कौशांबी, ग्रेटर नोएडा और मेरठ, दिल्ली के ओखला, महाराष्ट्र के मुंबई और पश्चिम बंगाल के कुछ ठिकानों पर शाइस्ता की तलाश में पुलिस छापा मार चुकी है। यहां तक कि STF ने यूपी भर में 20 से ज्यादा ऐसे लोगों को आइडेंटीफाई किया है, जिन पर शक है कि उन्होंने ही शाइस्ता को छिपने में मदद की है।
उमेश हत्याकांड की CCTV फुटेज में गुड्डू मुस्लिम बम फेंकते नजर आया था। अतीक से पहले माफिया डॉन धनंजय सिंह, अभय सिंह से लेकर मुख्तार अंसारी के साथ रह चुके गुड्डू की खासियत है कि वह चलते-चलते बम मारकर ही वारदातों को अंजाम देता है। 2011 से वह अतीक अहमद की गैंग में शामिल है। प्रयागराज में अतीक के लिए रेलवे के स्क्रैप और प्रॉपर्टी डीलिंग का काम गुड्डू ही संभालता था।
पिछले हफ्ते ये खबर आई थी कि गुड्डू भेष बदलकर बार-बार लोकेशन बदल रहा है। उसने अपना हुलिया चेंज करने के लिए दाढ़ी बढ़ा ली है। जिससे कि आम लोगों के बीच उसकी पहचान न की जा सके। UP के झांसी, मेरठ के बाद महाराष्ट्र के नासिक में गुड्डू की लोकेशन पाए जाने के बाद जब STF की टीम वहां पहुंची, तो गुड्डू वहां से निकल चुका था।
इसके बाद कर्नाटक और फिर ओडिशा के बाद पता चला कि गुड्डू छत्तीसगढ़ में है। पुलिस सूत्रों के मुताबिक, अब गुड्डू की लास्ट लोकेशन गोवा में मिली है। गुड्डू को वहां पर गैंगस्टर अनवर शेख उर्फ टाइगर ने पनाह दी है। इससे पहले यूपी STF गुड्डू की तलाश में मेरठ पहुंची थी। फिलहाल, STF की एक टीम गोवा में भी गुड्डू की तलाश में जुटी है।
गुड्डू मुस्लिम पर लेटेस्ट अपडेट:
गुड्डू की फरारी पर अमिताभ यश कहते हैं, "फरार रहते हुए जगह और हुलिया बदलना गुड्डू मुस्लिम का पुराना तरीका है। पुलिस को इसके छिपे होने की सूचना मिल भी जाती है, तो यह फोर्स के पहुंचने से पहले ही गायब हो जाता है। इसे दबोचने के लिए STF लगातार प्रयास कर रही है। उम्मीद है ये जल्द ही पकड़ा जाएगा।"
क्या आज-कल में गुड्डू की कोई नई लोकेशन ट्रैक हुई है? हमारे इस सवाल पर अमिताभ यश ने कहा कि वो अभी इस सवाल का जवाब नहीं दे सकते हैं।
​​​​​​उमेश पाल मर्डर केस में अतीक के शूटर साबिर का भी नाम शामिल है। फरार चल रहे साबिर पर 5 लाख का इनाम भी जारी किया गया है। हत्याकांड में शामिल होने के अलावा साबिर पर अतीक के करीबियों को पुलिस की नजरों से छिपाने का भी आरोप है। साबिर अतीक गैंग का मेन शूटर है। उमेश पाल हत्याकांड में सबसे पहली गोली साबिर ने ही चलाई थी।
साबिर पर लेटेस्ट अपडेट:
पुलिस सूत्रों का कहना है कि शूटर साबिर की मदद से आयशा नूरी और शाइस्ता परवीन प्रयागराज-कौशांबी के कछार के इलाके में लगातार लोकेशन बदल कर छिप रहे हैं। साबिर के कहने पर ही कछार की ही 8 से 10 महिलाएं हमेशा बुर्का पहनकर आयशा और शाइस्ता के साथ रहती हैं, जिससे पुलिस का उसको पकड़ना मुश्किल हो जाए। फिलहाल, STF चीफ का कहना है कि जनपदीय पुलिस की मदद से तीनों को पकड़ने के लिए कछार इलाके में दबिश तेज कर दी गई है।
उमेश पाल की हत्या वाले CCTV में हेलमेट पहने एक शख्स लगातार गोलियां चलाने दिखता है। यही शूटर अरमान है। 24 फरवरी को गुड्डू मुस्लिम जिस बाइक पर बैठकर वारदात वाली जगह पहुंचा था। उस बाइक को शूटर अरमान की चला रहा था। जब असद और गुलाम मोहम्मद उमेश को मारने के लिए गली में अंदर गए, तो बाहर खड़ी कार में बैठे गनर पर अरमान ने ही गोलियां चलाई थीं। फिलहाल, शाइस्ता, गुड्डू और साबिर की तरह अरमान भी STF के हाथ नहीं लगा है।
अरमान पर लेटेस्ट अपडेट:
28 अप्रैल को शाइस्ता का एक वीडियो सोशल मीडिया पर वायरल हुआ। इसमें बसपा से मेयर पद की उम्मीदवार घोषित होने पर शाइस्ता लोगों से मिलती हुई दिख रही थी। उसके ठीक पीछे सफेद रंग की टी-शर्ट पहने एक लड़का खड़ा था। यही शूटर अरमान है। पुलिस के पास शूटर अरमान की यहीं एकमात्र साफ तस्वीर भी है। पुलिस सोर्सेज के अनुसार, उमेश की हत्या के बाद शूटर अरमान बिहार के सासाराम इलाके में छिपा हुआ है। उसके तलाश में पुलिस लगातार दबिश दे रही है।
सवाल 1: गैंगस्टर अनिल दुजाना को कैसे घेरा गया। ऑपरेशन के बारे में आपका क्या कहना है? 
जवाब: दुजाना भाड़े पर हत्या, राइवल गैंग की हत्या, अवैध सरिया अवैध खनन का कारोबार जेल से ही चलाता था। यह गैंगस्टर ऑटोमैटिक हथियारों से घटनाओं का अंजाम देता था। ये जेल के अंदर से भी अपने गैंग को संचालित करता था। टीम को सूचना मिली थी कि ये कोई बड़ी घटना को अंजाम देने की फिराक में है, जिसे लेकर हमारी लगातार उस पर नजर थी। 4 मई को STF ने उसे घेर लिया। उसने टीम पर फायरिंग शुरू कर दी, मगर, जवाबी फायरिंग में वह मारा गया। इस पूरे ऑपरेशन में हमारी टीम ने अच्छा काम किया। किसी को भी कोई चोट नहीं आई।
एनकाउंटर के बाद उसकी गाड़ी से बड़ी संख्या में गोली और हथियार मिले। पश्चिमी यूपी के ज्यादातर इलाकों में उनके नाम का टेरर था। उसके ऊपर 65 से ज्यादा मामले दर्ज थे। इसके अलावा कई मर्डर और गैंगवार में भी उसका नाम सामने आया था। मुखीम काला गैंग का वह काकी खास आदमी था।
सवाल 2: दुजाना के भाई ने कहा है कि STF ने उसको अगवा करके एनकाउंटर किया है। इस पर क्या कहेंगे? 
जवाब: दुजाना बेल पर बाहर आया था। बेल उसकी ही सहमति से उसके वकील ने करवाई थी। वह अकेले ही अपने वाहन से जा रहा था, जब उसका एनकाउंटर हुआ। और ये बात आप अच्छी तरह से जानते हैं कि किसी को कान पकड़कर जेल से बाहर नहीं लाया जा सकता है। ऐसे में ये तर्क बेतुका है कि उसका अगवा कर के एनकाउंटर हुआ।
सवाल 3: हाल ही में यूपी के माफियाओं के लिस्ट जारी की गई? इनमें ऐसे कौन-कौन से लोग हैं जिन पर STF की नजर है? 
जवाब: अपराधियों का समय-समय पर उदय होता रहता है। हमारी ये कोशिश रहती है कि प्रदेश में अपराध करने की फितरत को पूरी तरह से समाप्त किया जाए। ताकि आगे कोई भी शख्स अपराधी बनने के बारे में न सोचे।
अतीक का पैसों वाला लिफाफा…मैंने भिखारी को दे दिया
3000 स्क्वायर मीटर में फैली विशाल कोठी। मेन गेट से लेकर अंदर की दलान तक 8 सिक्योरिटी गार्ड और सबसे किनारे शेड में खड़ी 12 लग्जरी गाड़ियां। सब कुछ आज भी जस का तस आंखों में बसा हुआ है। वो शाम मुझे आज भी याद है...अतीक की फोटो खींचकर मैं लौट रहा था। तभी एक भारी आवाज ने मुझे रोक लिया- यादव जी रुको...
पलटा, तो मेरे पीछे अतीक खड़ा था। वह मेरे करीब आया और शर्ट की जेब में एक सफेद लिफाफा रख दिया। मैंने मना किया। कहा, ''इस काम के लिए मुझे अच्छी सैलरी मिल रही है। इस लिफाफे की कोई जरूरत नहीं है।" अतीक नहीं माना। उसने मुझसे कहा- तुम छोटे भाई जैसे हो...प्यार से दे रहा हूं। रख लो। उस सफेद लिफाफे का काला बोझ मुझसे सहा नहीं गया। नजदीक ही एक मस्जिद थी। वहां एक भिखारी बैठा था, उसे मैंने वो लिफाफा पकड़ाया और वहां से घर लौट आया। पढ़ें पूरी खबर...
2200 रुपए वाले एग्जीक्यूटिव कमरे में रुके, ID नहीं दी; किसी चौथे ने बुक किया था रूम
15 अप्रैल को माफिया अतीक अहमद और उसके भाई अशरफ की हत्या के बाद SIT तीनों शूटर्स से पूछताछ कर रही है। हत्या करने से पहले शूटर्स की एक्टिविटी क्या रही? वह प्रयागराज कब आए, कहां ठहरे? हत्याकांड वाले दिन क्या कर रहे थे? ऐसे कई सवालों के जवाब तलाशे जा रहे हैं। 20 अप्रैल को शूटरों से 8 घंटे तक पूछताछ हुई। इस दौरान उन्होंने बताया कि वे प्रयागराज जंक्शन के प्लेटफॉर्म नंबर 1 के पास एक होटल में रुके थे।
शूटरों से मिली लोकेशन के आधार पर SIT शनिवार दोपहर होटल 'स्टे इन' पहुंची। जांच अधिकारियों के जाने के बाद हम भी वहां पहुंचे। पढ़ें पूरी खबर...
बिना बुलाए पहुंचा था माफिया, चीफ गेस्ट बना; फोटो छपी तब प्रिंसिपल को पता चला
प्रयागराज के सेंट जोसेफ स्कूल में माफिया अतीक के सभी बेटों ने पढ़ाई की। स्कूल की कैंटीन से लेकर प्ले-ग्राउंड तक उनके रौब के कई किस्से फैले हुए हैं। खुद अतीक 20 साल पहले यहां बिना बुलाए चीफ गेस्ट बनकर पहुंचा था। बच्चों को इनाम दिए थे और कॉलेज प्रशासन को इसकी खबर दूसरे दिन लगी।
ये वही स्कूल है, जहां के पासआउट 4 स्टूडेंट्स सुप्रीम कोर्ट के जज और 16 हाईकोर्ट के जज रह चुके हैं। एक्स एयरचीफ मार्शल अनिल कुमार ब्राउन और देश के जाने-माने वकील प्रशांत भूषण तक ने यहां से पढ़ाई की। पूरी खबर पढ़ें...